ועדת הכספים, כנסת 23, פרוטוקול מספר 189, 2020-11-30 12:00

 << דובר_המשך >> משה שגיא: אנחנו עוברים לסעיף הבא בסדר-היום, הסעיף האחרון בנושא:

 << דובר_המשך >> משה שגיא: השבת שעות הטיפוח לתלמידי המוכש"ר, והעברת מתווה לתקציב שוויוני לגני חינוך מיוחד לתלמידי המוכש"ר.

 << דובר_המשך >> משה שגיא: החברים שהציעו את הדיון המהיר הם יוסף טייב, שלמה קרעי, יעקב טסלר ואלכס קושניר.

 << דובר_המשך >> משה שגיא: נלך לפי הסדר, יוסף טייב ואחריו שלמה קרעי, בבקשה.

יוסף טייב: אדוני היושב-ראש, תודה רבה על כך שהסכמת לכנס את הדיון באופן בהול.

 << דובר_המשך >> משה שגיא: רק שתדע, זה בהול וכולי, אבל אנחנו מדברים על זה כבר הרבה מאוד זמן.

יוסף טייב: לקחתי לי את המילים.

יוסף טייב: לא נתת לי אפילו לפרגן.

 << דובר_המשך >> משה שגיא: בבקשה.

יוסף טייב: אני רוצה לומר לך, אדוני היושב-ראש, אני יודע שאתה עוסק בזה הרבה זמן כדי לתקן את העוול של שי פירון, בשעתו.

יוסף טייב: אני באמת חושב שילד הוא ילד, ולא משנה אם הוא לומד במוכש"ר, בממלכתי או בממלכתי-דתי.

יוסף טייב: הוא צריך לקבל את המענה שמגיע לו ואת החינוך שמגיע לו.

יוסף טייב: לכן ביקשתי להעלות דיון מהיר לגבי השארת שעות הטיפוח.

יוסף טייב: מחודש ינואר קוצצו התמרוץ והטיפוח לתלמידי המוכש"ר, ואני מקבל עשרות פניות של ילדים עולים – אגב, זה גם אחד הקריטריונים, חוץ ממיקום בית הספר – וזה מגדיל את הסל.

יוסף טייב: לצערי, תלמידים עולים לא מקבלים מענה, ובעקבות כך נכנסתי לסיפור.

יוסף טייב: אני רוצה לברך גם את שלמה קרעי, שנלחם על זה.

יוסף טייב: האמת, הופתעתי מכך שאלכס הצטרף ונכנס גם לסיפור הזה.

ינון אזולאי: אתם לא מכירים אותו.

יוסף טייב: אני לא חבר ועדת הכספים.

 << דובר_המשך >> משה שגיא: למה?

 << דובר_המשך >> משה שגיא: למה?

יוסף טייב: באמת, תודה רבה.

ינון אזולאי: אלכס, איפה תקבל כזאת הגנה?

אלכס קושניר: אני רואה פה קואליציה מקיר לקיר.

יוסף טייב: אדוני היושב-ראש, אנחנו העלינו את הנושא הזה כשישב בכיסא שלך חבר הכנסת פינדרוס, והוועדה ביקשה ותבעה שהתקציב יעבור.

יוסף טייב: התקציב הוקצה במשרד האוצר, ולצערי הכול תקוע.

יוסף טייב: האוצר התחייב להביא את זה מתחילת שנת הלימודים רטרואקטיבית, והדבר הזה לא קורה.

יוסף טייב: משום כך, אני מבין שצריך מתווה, ואני מבקש ממך, אדוני היושב-ראש, לראות איך אנחנו פותרים את הסוגיה הזאת אחת ולתמיד.

יוסף טייב: אני חוזר לתחילת דבריי – אני יודע שאתה נלחמת על זה – לתקן את העוול הזה, שנעשה על ידי שי פירון בשעתו, ואני מקווה שהיום נוכל לצאת עם בשורה.

 << דובר_המשך >> משה שגיא: תודה רבה.

 << דובר_המשך >> משה שגיא: חבר הכנסת שלמה קרעי.

שלמה קרעי: תודה, אדוני יושב-הראש, אפשר לומר שהנושא שנמצא כאן על סדר-היום, הוא על סדר-היום כמעט מהיום הראשון שלי כחבר כנסת לפני קרוב לשנתיים, מחודש מאי 2019.

שלמה קרעי: מדובר בנושא גני הילדים בחינוך המיוחד, המוכר שאינו רשמי.

שלמה קרעי: מצאו משהו בקטנה לשנה הקודמת, אמרו שיציגו מתווה מפורט ושזה יתחיל מתחילת שנת תשפ"א.

שלמה קרעי: אני מבין, אלא אם כן משה שגיא יעדכן אותנו אחרת, שזה עדיין לא, וחבל.

שלמה קרעי: אני מרגיש בכל פעם כמו אחד שעובד פול גז בניוטרל.

שלמה קרעי: כאילו הוועדה אין לה מילה.

שלמה קרעי: כל חברי הוועדה בקונצנזוס בנושא הזה, והילדים הכי מסכנים, אלה שהכי צריכים את מדינת ישראל, נופלים בין הכיסאות.

שלמה קרעי: אני מודה לחבר הכנסת טייב ולך, אדוני היושב-ראש, לאלכס ולכל מי שהצטרף.

שלמה קרעי: חשוב מאוד שיהיה כאן קונצנזוס מקיר לקיר בנושאים האלה.

שלמה קרעי: הנושא השני קיים עוד לפני שהגעתי לכאן, ואתה התחלת לטפל בו.

שלמה קרעי: פנית במכתב לשר החינוך דאז, יושב-ראש המפלגה שלך, סמוטריץ', נפתלי בנט, שיתקן את העוול שעשה שי פירון בכנסת הידועה לשמצה.

שלמה קרעי: הדבר הזה לא תוקן, לצערי, ואני לא יודע למה לא התעקשתם אז יותר כדי שהדבר הזה יבוא לכדי פתרון.

שלמה קרעי: עד היום אנחנו אוכלים את הפירות הבאושים של מה שהיה כאן באותה כנסת.

שלמה קרעי: למעשה, זה איזושהי רמייה גם כלפי חברי הוועדה, כי כאשר אישרנו באוגוסט ובספטמבר את התקציב ההמשכי, עם הגדלה של 11 מיליארד שקלים, אמרו לו במפורש שפעולות שנמשכות בשנת 2020, ימשיכו לקבל תקצוב, גם אם זה דרך כספים קואליציוניים.

שלמה קרעי: כתבנו את זה במפורש ברחל בתך הקטנה, אבל כמו לבן הארמי, בפרשה שקראנו שלשום, שוב אנחנו מקבלים את אותה רמאות: לא הבטחנו, כן הבטחנו, לא הייתה כוונה, כן הייתה כוונה.

שלמה קרעי: בסופו של דבר, תלמידים שלא נמצאים תחת המוכר הרשמי, או תחת רשתות שמקבלות סיוע יותר רשמי מהמדינה, מקבלים תקצוב של 31%, לפי מה שנמסר לנו.

שלמה קרעי: נניח שהם מקבלים 50% או 60% - זה לא מספיק.

שלמה קרעי: למה ילדים קטנים צריכים לסבול, צריכים שיהיו להם פערי תקציב וחוסר שוויון ברמת החינוך שהם מקבלים?

שלמה קרעי: זה דבר שלא מתקבל על הדעת.

שלמה קרעי: אני מבקש ממך, אדוני יושב-הראש, פעם אחת לתפוס את הפטיש שיש לך כאן ביד, ולהגיד: שום דבר לא יעבור כאן, עד שהדבר הזה לא יטופל.

שלמה קרעי: תודה רבה.

 << דובר_המשך >> משה שגיא: תודה רבה.

 << דובר_המשך >> משה שגיא: אני רוצה להגיד לך, ואתה תלמד את זה במשך הזמן, שאפשר לתפוס את הפטיש, אפשר לעצור הכול, אבל כמה דברים אנחנו מעבירים וכמה דברים אנחנו לא מעבירים?

 << דובר_המשך >> משה שגיא: צריך לדעת לעשות סדרי עדיפויות, הרי מה אתה רוצה, שהממשלה תיפול?

 << דובר_המשך >> משה שגיא: מה אתה רוצה שיהיה?

 << דובר_המשך >> משה שגיא: תגיד.

 << דובר_המשך >> משה שגיא: אנחנו חיים פה עם סדרי עדיפויות.

 << דובר_המשך >> משה שגיא: כמה נלחמנו על הנושא של ילדי המוכש"ר בחינוך המיוחד?

 << דובר_המשך >> משה שגיא: נלחמנו וזה סודר.

ינון אזולאי: זה לא סודר.

ינון אזולאי: זה חלק מהדיון וזה לא סודר.

קטי קטרין שטרית: אני אגיד לך מה סודר.

קטי קטרין שטרית: יש הסכמה, אבל הכסף עדיין לא עבר.

קטי קטרין שטרית: קשה להיפרד מהכסף, משה.

 << דובר_המשך >> משה שגיא: הדבר הקל והטבעי ביותר, מבחינתי, הוא להגיד: נעצור הכול.

 << דובר_המשך >> משה שגיא: אבל צריך להגיד מה ההשלכות של נעצור הכול.

 << דובר_המשך >> משה שגיא: בעניין התמרוץ והטיפוח, נעצור הכול.

קטי קטרין שטרית: גפני, מה שעצוב זה המילה "נלחמים".

קטי קטרין שטרית: עכשיו אני חוזרת מישיבת ועדת החינוך, שם מדברים שעל החינוך הממלכתי כופים עליו הדתה.

קטי קטרין שטרית: הם רוצים שזה ייגמר, שלא יהיה בכלל, שהם לא ייכנסו בכלל כי הם רוצים שוויוניות.

 << דובר_המשך >> משה שגיא: תודה רבה.

 << דובר_המשך >> משה שגיא: יעקב טסלר לא כאן?

 << דובר_המשך >> משה שגיא: אלכס קושניר, בבקשה.

אלכס קושניר: הייתי בדיון שדובר בו על מעמדו החינוך הממלכתי.

אלכס קושניר: אני חושב שכל ילד הוא ילד, ולא משנה האם יש לו כיפה על הראש או לא, איזו כיפה ומה צבע הכיפה.

אלכס קושניר: יותר מזה, אני חייב לומר שלכל ילד יש את הזכות במדינת ישראל לקבל את החינוך שהוריו רוצים לתת לו.

אלכס קושניר: לא יכול להיות שכאשר הוא מגיע לבית ספר ממלכתי הוא מקבל תכנים דתיים, ולא בטוח שזה מה שההורים שלו רוצים.

אלכס קושניר: מצד שני, לא יכול להיות שילדים מגיעים לבית ספר שמקבל סבסוד מהמדינה, אבל הילד לא מקבל לימודי ליבה.

אלכס קושניר: בכל מה שקשור למוכר שאינו רשמי, אני חושב שיש פה ניסיון מכוון לדחוק אותם הצידה, ולנסות לגרום להם איכשהו להיכנס לתוך הרשתות.

אלכס קושניר: ברשתות יש ניסיון ללמד לימודי ליבה ואני חושב שיש פה איזשהו מאמץ מכוון לדחוק אותם הצידה.

אלכס קושניר: לכן, אלה פערי התקציב – אני מנסה לשים את הדברים על השולחן כפי שהם.

אלכס קושניר: בדיוק באותה מידה יש ניסיונות של הרבה מאוד הורים, להכניס את התלמידים שלהם לבתי ספר ממלכתיים חרדים, אבל המדינה לא מתקצבת את זה, ולא נותנת לבתי הספר האלה לקום.

אלכס קושניר: לכן אני חושב שאנחנו צריכים לנסות לעשות זום אאוט, לחשוב בכלל על כלל החינוך ולהבין סוף סוף פעם אחת ולתמיד, שזה לא משנה מה הרקע של הילד.

אלכס קושניר: אם הוא מקבל חינוך שוויוני, לא תהיה לנו שום בעיה, ולא משנה מה הצביון שלו.

אלכס קושניר: לכל ילד אפשר להתאים מסגרת, אבל התמיכה של המדינה חייבת להיות שוויונית בתנאי שמתקיימים באותם בתי הספר לימודי ליבה.

אלכס קושניר: זאת עמדתי ולכן אני פה.

אלכס קושניר: תודה.

 << דובר_המשך >> משה שגיא: תודה רבה.

 << דובר_המשך >> משה שגיא: ינון, בבקשה.

ינון אזולאי: הרב גפני, יישר כוח על הדיון, אבל בכל הזדמנות אנחנו מעלים את זה.

ינון אזולאי: גם קודם העלינו את זה ולפני שנציגי האוצר יצאו מכאן, קראת להם ודיברת איתם גם על שעות הטיפוח והתמרוץ.

ינון אזולאי: מיקי לוי לקח את זה כדגל את נושא גני החינוך המיוחד המוכש"ר.

ינון אזולאי: אני רוצה להזכיר לכם שהגענו ל-17.5 מיליון השנה ללא התניה.

ינון אזולאי: בהתחלה הציבו תנאים ואחרי מאבק של כולם, שהובילו שלמה ומיקי, בסופו של דבר הוחלט על 17.5 מיליון ללא התניה.

ינון אזולאי: בשבוע שעבר ישבו פה נציגי האוצר, וכששאלנו אותם מה עם הכסף הזה, בהם אמרו: אנחנו העברנו, הכסף נמצא במשרד החינוך.

ינון אזולאי: בנוסף לכך, עברו פה גם 90 מיליון שקלים לשנת תשפ"א.

ינון אזולאי: אני מזכיר, לא ל-2021 אלא לשנת תשפ"א.

ינון אזולאי: אנחנו נמצאים כבר חודשיים אחרי תחילת הלימודים של החינוך המיוחד, וזה עדיין לא הגיע.

ינון אזולאי: בכל פעם יש לנו ויכוח עם האוצר, ואולי הם מצפצפים על הוועדה, אבל ממשרד החינוך לא ציפינו שהם יצפצפו עלינו ועל ילדי ישראל.

ינון אזולאי: אני לא חושב שזה המקום, במיוחד כשזה נוגע לילדים מהחינוך המיוחד.

ינון אזולאי: אתה יכול לבוא לציבור החרדי ולדבר על ליבה או לא ליבה, אבל זה דבר שמוסכם מקיר לקיר.

ינון אזולאי: אין שום סיבה שמשרד החינוך יזלזל בילדים האלה, ולא יעביר את מה שמגיע להם; יזלזל בגננות ולא יעביר להן את מה שמגיע להן.

 << דובר_המשך >> משה שגיא: תודה רבה.

 << דובר_המשך >> משה שגיא: אופיר, בבקשה.

אופיר כץ: תודה רבה, אדוני היושב-ראש, אני מברך את היוזמים של הדיון החשוב הזה.

אופיר כץ: בדרך כלל, כשאנחנו מעלים דברים ונלחמים עליהם, אנחנו מגיעים לתוצאה.

אופיר כץ: במקרה הזה, מי שמוביל את זה – חברי שלמה קרעי – כבר חודשים הוא מעלה את זה בכל הזדמנות וגם חבר הכנסת מיקי לוי.

אופיר כץ: בכל פעם זה עולה מחדש והיום זה בא בצורה של דיון מהיר.

אופיר כץ: זה הנושא היחיד שאנחנו לא מקבלים עבורו תשובה.

אופיר כץ: אנחנו מקבלים תשובות שנוחות לאותו רגע, וכשרוצים לראות אם קורה משהו הלכה למעשה, זה לא קורה.

אופיר כץ: באמת הגיע הזמן שנשים לזה סוף.

אופיר כץ: אנחנו לא נרפה מהעניין הזה, עד שיימצא פתרון הולם לאותם תלמידים וילדים, שיקבלו את מה שמגיע להם.

אופיר כץ: תודה.

 << דובר_המשך >> משה שגיא: קטי, בבקשה.

קטי קטרין שטרית: תודה רבה, באמת זה דיון מאוד חשוב, והוא בהמשך לעוול המשווע שנעשה לחינוך המוכר.

קטי קטרין שטרית: אנחנו רואים את זה גם בגני הילדים וגם בחינוך המיוחד.

קטי קטרין שטרית: צריך להפסיק עם כל ההגבלות שמגבילים את החינוך מוכר.

קטי קטרין שטרית: אומרים: אם תלמד לימודי ליבה, תקבל כך וכך.

קטי קטרין שטרית: לא עושים את זה לציבורים אחרים במדינה.

קטי קטרין שטרית: זה עוול בל ישוער.

אלכס קושניר: למי לא עושים את זה?

אלכס קושניר: איזה ציבור לא לומד לימודי ליבה?

קטי קטרין שטרית: אתה יודע מה זה מזכיר לי?

קטי קטרין שטרית: כשהייתה עלייה בתחלואה, יום יום פתחו את מהדורות החדשות עם תמונות של חרדים, חרדים כאן, חרדים בחתונות.

קטי קטרין שטרית: כשהייתה עלייה בציבור הערבי, אף אחד לא מעלה את זה באמצעי התקשורת ולא בשום מקום.

קטי קטרין שטרית: לכן, אני טוענת שהגיע הזמן, שכל אותם אנשים שמניפים את דגל השוויוניות, צריך להפסיק עם זה וצריך להתייחס אל הילדים החרדיים בדיוק כמו אל הילדים הדתיים-לאומיים ואל הילדים החילוניים.

קטי קטרין שטרית: ילד לא בוחר לעצמו באיזה בית להיוולד, הוא נולד.

קטי קטרין שטרית: וצריך להפסיק את העוול, כי אותם ילדים לא מקבלים את מה שמקבלים ילדים אחרים.

קטי קטרין שטרית: הורים בבתים חרדיים משלמים אלפי שקלים כדי להשלים את הפערים בין מה שהם מקבלים לבין מה שילד אחר מקבל, ויכול להיות שהוא גר מעבר לכביש.

קטי קטרין שטרית: זה חייב להיפסק.

אלכס קושניר: בשביל זה צריך לימודי ליבה.

קטי קטרין שטרית: תמשיכו, תמשיכו.

קטי קטרין שטרית: צריך זה וצריך זה.

קטי קטרין שטרית: עוד הגבלה ועוד הגבלה ועוד הגבלה.

קטי קטרין שטרית: עוד שנאה ועוד רוע.

קטי קטרין שטרית: כמה שנאה ורוע לילדים.

אופיר כץ: בואו נישאר בקונצנזוס.

 << דובר_המשך >> משה שגיא: אלכס, זה לא הזמן ולא המקום.

ינון אזולאי: אתם מבזבזים את הדיון.

ינון אזולאי: חבר'ה, אנחנו מדברים עכשיו על החינוך המיוחד.

 << דובר_המשך >> משה שגיא: תודה, ינון.

 << דובר_המשך >> משה שגיא: חבר הכנסת שחאדה.

אנטאנס שחאדה: אדוני היושב-ראש, דיברנו על זה כבר כמה פעמים בוועדה, וזה בדיוק כמו בתי הספר המוכרים לא רשמיים בחברה הערבית.

אנטאנס שחאדה: בתי הספר הכנסייתיים בעיקר, סובלים מאותה בעיה.

אנטאנס שחאדה: אני בעד, אנחנו תומכים בדרישה של הזרם החרדי.

 << דובר_המשך >> משה שגיא: לא, סליחה, אין דרישה של הזרם החרדי.

אנטאנס שחאדה: אני מצפה שגם חברת הכנסת קטי שטרית ואחרים יתמכו וילחצו, כדי שהתקציבים יעברו גם לבתי הספר בחברה הערבית.

קטי קטרין שטרית: אמרתי את זה.

קטי קטרין שטרית: אמרתי.

 << דובר_המשך >> משה שגיא: בסדר, היא אומרת את זה.

אנטאנס שחאדה: הם סובלים מאותו מחסור וכבר שנה שלמה לא מקבלים את הכספים לשעות הטיפוח.

אנטאנס שחאדה: הוועדה צריכה להיות המזור לאותם בתי הספר בכל המדינה, תעזור להם ותלחץ להעברת הכספים.

אנטאנס שחאדה: תודה רבה.

 << דובר_המשך >> משה שגיא: תודה רבה.

 << דובר_המשך >> משה שגיא: חבר הכנסת פינדרוס, ביקשת?

יצחק פינדרוס: מוסדות המוכר שאינו רשמי וגם מוסדות הפטור נמצאים במצב בלתי מתקבל על הדעת.

יצחק פינדרוס: הרי זה לא ייגמר היום, והיום לא יגיעו 84 מיליון שקלים בהעברה תקציבית.

יצחק פינדרוס: עוד לא ראיתי את זה.

יצחק פינדרוס: כל זמן שזה לא יגיע, כמו שאמר אדוני היושב-ראש, אתה לא תנוח ולא תשקוט עד שזה יגיע.

יצחק פינדרוס: בשבוע שעבר התקיים פה דיון על הצהרונים של אותם תלמודי תורה, שקיבלו את המכה שלוש פעמים.

 << דובר_המשך >> משה שגיא: חבר הכנסת פינדרוס, אני מתנצל שאני מפריע לך באמצע.

 << דובר_המשך >> משה שגיא: המצב שחור בלאו הכי, לא צרי לעשות אותו יותר שחור.

 << דובר_המשך >> משה שגיא: עם הצהרונים התקדמנו.

 << דובר_המשך >> משה שגיא: התקדמנו.

 << דובר_המשך >> משה שגיא: זה עוד לא נגמר.

יצחק פינדרוס: 70%, וחסרים עוד 30%.

 << דובר_המשך >> משה שגיא: בסדר, בסדר.

 << דובר_המשך >> משה שגיא: התקדמנו.

 << דובר_המשך >> משה שגיא: בנושא החינוך המיוחד במוכש"ר התקדמנו.

 << דובר_המשך >> משה שגיא: הדברים צריכים להסתדר, ולא צריך לעשות את זה יותר שחור ממה שזה.

יצחק פינדרוס: אדוני היושב-ראש, זאת לא הייתה פליטת פה בנושא הצהרונים.

יצחק פינדרוס: אני מזכיר לך, שהרשויות המקומיות מורידות למנהלי בתי הספר עוד 10%, חוץ מאשר בירושלים.

יצחק פינדרוס: זאת אומרת, הם לוקים בכפל כפליים.

יצחק פינדרוס: הדבר הזה צריך לבוא לידי פתרון בשני מובנים: קודם כל, כמו שביקשת משר האוצר וממשרד האוצר ביום הראשון שחזרת לפה, אחרי סוכות, להעביר עכשיו 84 מיליון שקלים.

יצחק פינדרוס: אנחנו כבר בדצמבר, אנחנו לא נמצאים בתחילת השנה.

יצחק פינדרוס: סיפרו לנו סיפור משפטי, ובסופו של דבר, אדוני היושב-ראש, אתה יודע שהוא לא נכון.

יצחק פינדרוס: הם גם גילו שהוא לא נכון ויש פתרון משפטי ל-84 מיליון שקל.

יצחק פינדרוס: צריך להחזיר את זה.

יצחק פינדרוס: דבר שני, הם צריכים להפסיק להיות הכבשה השחורה.

יצחק פינדרוס: יושב פה נציג משרד החינוך, והם צריכים להפסיק להיות הכבשה השחורה.

יצחק פינדרוס: הודיעו עכשיו על לימודים בחנוכה למשך חמישה ימים, מה עושים איתם?

יצחק פינדרוס: עוד פעם יפעילו את זה דרך מפעיל חיצוני?

יצחק פינדרוס: משרד החינוך הודיע שהוא ייתן עוד חמישה ימים.

יצחק פינדרוס: יביאו להם שוב מפעיל חיצוני, שיגבה תקורה פעמיים-שלוש?

יצחק פינדרוס: פעם אחת הרשות המקומית תגבה, פעם שנייה המפעיל יגבה, ובסוף, הילדים יקבלו 55%.

יצחק פינדרוס: דרך אגב, בלימודי ליבה, ל-19% אפשר לקרוא 55%.

יצחק פינדרוס: אדוני היושב-ראש, אני רוצה לחזק את ידיך במערכה הזאת כדי לגמור את הבדיחה הזאת.

יצחק פינדרוס: תודה.

 << דובר_המשך >> משה שגיא: תודה רבה.

 << דובר_המשך >> משה שגיא: חבר הכנסת טסלר, ממציעי הדיון המהיר.

יעקב טסלר: אדוני היושב-ראש, ממש בקצרה.

יעקב טסלר: לא שמעתי את החברים, אבל אני מצטרף למה שהם אמרו.

יעקב טסלר: אין לי ספק שכולם מבינים ותומכים בזה שהגיע היום לעשות קץ לכך, שאנחנו מופלים לרעה במשך תקופה ארוכה.

יעקב טסלר: אדוני היושב-ראש, אמרת קודם ש-70% מגיעים לפתרון; אנחנו לא מסתפקים ב-70%, וכל זמן שלא יהיה 100%, אנחנו נעמוד פה ונדרוש את מה שמגיע לנו.

יעקב טסלר: כבר הובטח כמה וכמה פעמים שאוטוטו זה קורה, רק שהבטיחו ולא נתנו יעד.

יעקב טסלר: לכן אנחנו דורשים לסיים את הסאגה הזאת פעם אחת ולתמיד, ולתת לנו מה שמגיע לנו לפי החוק.

יעקב טסלר: תודה.

 << דובר_המשך >> משה שגיא: חבר הכנסת סמוטריץ', בבקשה.

בצלאל סמוטריץ': אני שמח שלמרות שהייתי פה ראשון, אתה נותן לי לדבר אחרון, כי באמת אין לי מה להוסיף.

 << דובר_המשך >> משה שגיא: אתה לא אחרון, הרב אייכלר אחריך.

בצלאל סמוטריץ': אין לי מה להוסיף כי אמרו הכול.

בצלאל סמוטריץ': השאלה האמיתית היא מתי הוועדה הזאת, העומד בראשה ויתר החברים, שרובם שחקנים מרכזיים בקואליציה, יעברו משלב הדיבורים לשלב המעשים?

בצלאל סמוטריץ': אם זה היה באמת חשוב, זה היה נפתר כבר מזמן.

 << דובר_המשך >> משה שגיא: תודה רבה.

 << דובר_המשך >> משה שגיא: הרב אייכלר, בבקשה.

ישראל אייכלר: גם אני רוצה לומר משפט אחד בלבד.

ישראל אייכלר: אני ממש מצטער ועצוב לי על כך שהתקציב היחיד מתוך מאות מיליארדים, כמעט 500 מיליארד שקל שלוקחים מאזרחי ישראל, לא מתעסק בקיפוח שלהם ובאפליה שלהם ובסחבת אצלם.

ישראל אייכלר: הכול זורם בצורה נורמלית, ורק תקציבים לציבור החרדי, החל מחינוך מיוחד דרך המוכר שאינו רשמי, דרך צהרונים, מעונות וכל דבר שנוגע לציבור החרדי, צריך עוד פעם ועוד פעם ועוד פעם.

ישראל אייכלר: לא לחינם אמרו שאנחנו סחטנים.

ישראל אייכלר: למה?

ישראל אייכלר: כי כאשר מישהו אוכל תפוז שלם ומשאיר למישהו רק את הקליפה, הוא צריך לסחוט ולסחוט מהקליפה עד שתצא איזו טיפה.

ישראל אייכלר: זה כל כך מעציב, וזה מראה שמדינת ישראל איננה מדינה דמוקרטית, איננה שוויונית, היא אנטי שוויונית, אנטי דמוקרטית ומדברת כלה זמן בשם הדמוקרטיה והשוויון.

ישראל אייכלר: זה כל כך מרגיז אותי, שזה מזכיר לי את ברית המועצות, שדיברה כל הזמן על שוויון ושלום, ועשתה בדיוק את ההפך.

ישראל אייכלר: אנחנו חייבים לעשות מלחמה נגד הדבר הזה, כמו שאמרה קטי שטרית, כדי שלא יהיה שום הבדל בין ילד כזה לילד אחר מלכתחילה.

ישראל אייכלר: לא צריך את הדיונים האלה.

 << דובר_המשך >> משה שגיא: תודה רבה.

אנטאנס שחאדה: צריך ללכת עם זה לבית המשפט.

אנטאנס שחאדה: הוא ביטל את התביעה - - -

 << דובר_המשך >> משה שגיא: תודה רבה.

 << דובר_המשך >> משה שגיא: אין מה ללכת לבית המשפט, כי אם זה היה רק בנוגע לערבים, בית המשפט היה פוסק.

 << דובר_המשך >> משה שגיא: היות וגם אנחנו שם, אתם סובלים בגללנו.

 << דובר_המשך >> משה שגיא: בבקשה, שם ותפקיד לפרוטוקול.

אברהם פינזל: אני מנהל תלמוד תורה חוכמת שלמה.

אברהם פינזל: זה שילד בחינוך אצלנו מקבל בצהרונים רק חצי שניצל, או בכלל לא מקבל הזנה כמה שנים בגלל שהוא חרדי, לזה התרגלנו, כפי שאמרה חברת הכנסת.

אברהם פינזל: הרב גפני, זה שילדים קטנים מופלים לרעה בצורה קיצונית לכל אורך הדרך, לזה אנחנו כבר רגילים.

אברהם פינזל: זה שמספרים שאנחנו מקבלים 55% תקצוב, כשבפועל אנחנו נמצאים בקושי על 20% תקצוב מילד בחינוך הכללי, גם לזה התרגלנו.

אברהם פינזל: אנחנו חיים ומתנהלים לפי זה.

אברהם פינזל: בנינו תקציב מסוים, אנחנו משלמים משכורות לפי התקציב הזה ואנחנו מתנהלים לפיו.

בצלאל סמוטריץ': אתה חייב לשלם לפי התנאים שהם קובעים לך את הפנסיות ואת התשלומים הסוציאליים.

בצלאל סמוטריץ': אתה חייב לשלם כמו מוסד ממלכתי, ואתה לא מקבל רבע מזה.

 << דובר_המשך >> משה שגיא: תעשה לי טובה, פינזל הוא לא אחד שצריך לחמם אותו.

 << דובר_המשך >> משה שגיא: צריך להרגיע אותו.

אברהם פינזל: פתאום מגיע שר חינוך ובאבחת חרב מוריד את זה.

בצלאל סמוטריץ': אתה יודע מה הבעיה שלו, גפני?

בצלאל סמוטריץ': שהוא לא ברשתות.

בצלאל סמוטריץ': אם הוא היה בשחקנים החזקים אצלכם בציבור, זה היה נגמר מזמן.

בצלאל סמוטריץ': אבל הם מסודרים.

בצלאל סמוטריץ': הבעיה היא שרק הקטנים, אלה שבשוליים, שהם לא חלק מהחינוך העצמאי, נדפקים.

 << דובר_המשך >> משה שגיא: תודה רבה.

 << דובר_המשך >> משה שגיא: משה שגיא, בבקשה, ואחריו מוחמד חלאילה ממשרד האוצר.

 << דובר_המשך >> משה שגיא: משה, אתה יכול להתחיל עם הנושא של ילדי החינוך המיוחד?

 << דובר_המשך >> משה שגיא: מזרחי היה פה בשבוע שעבר ואמר שאתם מטפלים בזה ומסיימים עם זה.

 << דובר_המשך >> משה שגיא: תגיד משפט לגבי העניין הזה.

 << דובר_המשך >> משה שגיא: קודם כל, לגבי החלק של תש"ף, הוא תוקצב ב-1 באוקטובר לכל הבעלויות – 18 מיליון שקלים הועברו.

 << דובר_המשך >> משה שגיא: מישהו פה הזכיר שהתקציב לא עבר, אז אני אומר שהתקציב הועבר.

 << דובר_המשך >> משה שגיא: לגבי תשפ"א, השבוע, בעזרת ה', יישלח חוזר לכל הבעלויות.

 << דובר_המשך >> משה שגיא: זה עסק מורכב ליישום, והשלב של יישום בתי הספר לקח קצת זמן.

 << דובר_המשך >> משה שגיא: השבוע יישלח חוזר לבעלויות על גני ילדים בחינוך המיוחד, שהם צריכים להתנהל לפיו.

 << דובר_המשך >> משה שגיא: בהתאם לכך הם יקבלו את כל התקציב שמגיע להם, החל מספטמבר.

 << דובר_המשך >> משה שגיא: יפה.

 << דובר_המשך >> משה שגיא: לגבי שעות הטיפוח שדיברתם עליהן, בשנים האחרונות התקציב הגיע בהסכמים קואליציוניים.

 << דובר_המשך >> משה שגיא: מינואר 2020 הנושא לא תוקצב.

 << דובר_המשך >> משה שגיא: אנחנו נמצאים במסגרת של תקציב המשכי, ולא ניתן במסגרת התקציב ההמשכי להכניס נושאים שלא מתוקצבים בבסיס.

 << דובר_המשך >> משה שגיא: לכן, זה בלתי אפשרי.

בצלאל סמוטריץ': למה לא הבאתם את זה במסגרת ה-11 מיליארד?

בצלאל סמוטריץ': הרי הרציונל בוועדה היה להתאים את מה שהיה בתמיכות ב-2019 ל-2020.

 << דובר_המשך >> משה שגיא: לא על הסכמים קואליציוניים.

בצלאל סמוטריץ': בטח שכן.

בצלאל סמוטריץ': 411 מיליארד היה בהסכמים קואליציוניים.

 << דובר_המשך >> משה שגיא: כל הסכם קואליציוני שהתקבל, אני העברתי.

 << דובר_המשך >> משה שגיא: לא התקבל שום הסכם קואליציוני בנושא הזה.

ינון אזולאי: אתה אומר שלך לא העבירו דרישה?

 << דובר_המשך >> משה שגיא: רבותיי, מה אתם רוצים ממנו?

 << דובר_המשך >> משה שגיא: הוא אומר לכם את המציאות: לא הגיע הכסף מההסכם הקואליציוני.

שלמה קרעי: הבעיה היא שאישרנו את זה בלי הסעיף הזה.

שלמה קרעי: זה שורש הבעיה.

קטי קטרין שטרית: אדוני היושב-ראש, ב-16.10.2017 הוצאת מכתב לנפתלי בנט, שבו אתה מבקש את התקנות ואתה מפרט את זה מצוין.

קטי קטרין שטרית: מ-2017 לא נמצא פתרון?

קטי קטרין שטרית: אז היה תקציב.

 << דובר_המשך >> משה שגיא: תכף אני אגיד משהו על זה.

קטי קטרין שטרית: אני מבקשת שתתייחס לפנייה שלך מ-2017.

 << דובר_המשך >> משה שגיא: אם הנושא הזה היה בבסיס, לא הייתה שום בעיה.

 << דובר_המשך >> משה שגיא: עכשיו זה מועבר בכל שנה מחדש במסגרת הסכמים קואליציוניים.

 << דובר_המשך >> משה שגיא: משה, אתה בעצם אומר שהאוצר לא העביר את הבקשה אליכם לא בהסכם קואליציוני ולא באיזושהי בקשה, ולכן אתה לא מתקצב את זה.

 << דובר_המשך >> משה שגיא: זה הפן התקציבי.

 << דובר_המשך >> משה שגיא: יש את המחויבות המשפטית ונמצאים פה יועצים משפטיים.

 << דובר_המשך >> משה שגיא: דיברו פה על עניינים של השוואה ושוויון, אז אני רוצה להגיד שלמוכר יש פריווילגיות משלו, לעומת הרשמי.

 << דובר_המשך >> משה שגיא: יש לו אוטונומיה, יש לו אפשרות בחירה שאין בחינוך הרשמי.

 << דובר_המשך >> משה שגיא: הנושא של השתתפות המדינה והחיוב לליבה, כל זה מופיע בחוק.

 << דובר_המשך >> משה שגיא: אם מישהו רוצה לשנות את זה, צריך לשנות את החוק.

 << דובר_המשך >> משה שגיא: המשרד לא יכול לשנות שלא לפי החוק לגבי ההעדפה של החינוך הציבורי.

 << דובר_המשך >> משה שגיא: משה, הנושא המשפטי הוא איננו נושא שכדאי להתחיל לדבר עליו.

 << דובר_המשך >> משה שגיא: כאשר נקבע הנושא המשפטי בעניין הזה, נקבע שמוכר שאינו רשמי, מקבל 75% מתקציב של ילד בחינוך הממלכתי.

 << דובר_המשך >> משה שגיא: שלא לדבר על מוסדות הפטור, שם נקבע שזה 55%.

 << דובר_המשך >> משה שגיא: הפועל היוצא של האחוזים האלה נקבע גם לגבי דברים אחרים.

 << דובר_המשך >> משה שגיא: אנחנו לא עומדים שם היום.

 << דובר_המשך >> משה שגיא: פינזל אמר את זה קודם, ואני יכול להגיד לך בוודאות, שהתקציב הזה נשחק באופן דרמטי ובסופו של דבר, הממשלה – אני לא אומר דווקא משרד החינוך, זה משרד החינוך ומשרד האוצר – עומדים כל הזמן על כך שזה פוחת כל הזמן.

 << דובר_המשך >> משה שגיא: זה בכלל לא הנושא של שוויוניות וכל מה שנלווה לזה.

 << דובר_המשך >> משה שגיא: אתה צודק, המוכר שאינו רשמי יש לו אוטונומיה מסוימת, מסוימת, וחלק גדול אין לו.

ינון אזולאי: הרב גפני, משה אמר שה-17.5 מיליון הועברו.

ינון אזולאי: אני מאמין לך, אבל נאמרו לנו דברים אחרים.

ינון אזולאי: אם אפשר התייחסות מהעמותות עצמן, לשמוע אם הכסף עבר או לא.

 << דובר_המשך >> משה שגיא: אפשר להיכנס למערכת מיתר של משרד החינוך, לראות את הנושא הזה ואת כל הבעלויות.

שלמה קרעי: אדוני יושב-הראש, לגבי תשפ"א בחינוך המיוחד, הוא אמר שיפורסם חוזר בקרוב.

שלמה קרעי: מי שלא יצליח להצטרף לאופק חדש בגלל לחץ הזמנים, אתם תשפו אותם על המודל, בתקצוב המלא?

 << דובר_המשך >> משה שגיא: יהיו שתי רמות תקצוב: כאלה שנכנסים לאופק חדש, וכאלה שנשארים בעולם הישן.

 << דובר_המשך >> משה שגיא: גם אותם נשפה, אבל ללא אופק חדש.

 << דובר_המשך >> משה שגיא: תודה רבה.

 << דובר_המשך >> משה שגיא: בבקשה, שם ותפקיד.

מרדכי יעקובזון: אני מנהל תלמוד תורה אביר, וחבר הנהלת איגוד מנהלי הת"תים מוסדות התורה.

מרדכי יעקובזון: בקשר למה שאמר מר שגיא, על הנושא של הכספים הקואליציוניים.

 << דובר_המשך >> משה שגיא: הוא דיבר על שתי סוגיות.

מרדכי יעקובזון: אני מדבר על התמרוץ והטיפוח.

 << דובר_המשך >> משה שגיא: אתם קיבלתם את הנושא של החינוך המיוחד המוכש"ר?

מרדכי יעקובזון: לא, הוא לא נמצא בגנים.

מרדכי יעקובזון: שעות שילוב קיבלנו בתלמוד תורה, לא בגנים.

ינון אזולאי: אנחנו שואלים על הגנים של החינוך המיוחד.

אברהם פינזל: אגב, דיברנו על 10 מיליון שקלים לשעות שילוב לפני 15 שנה, וזה לא רלוונטי להיום.

 << דובר_המשך >> משה שגיא: אני לא מכיר דבר כזה, שמשה שגיא אומר משהו וזה לא נכון.

 << דובר_המשך >> משה שגיא: לא מכיר.

 << דובר_המשך >> משה שגיא: אני מכיר אותו הרבה שנים.

מרדכי יעקובזון: לגבי שנת תש"ף, שעות התמרוץ והטיפוח מופיעות בתוך המצבת.

מרדכי יעקובזון: זאת אומרת, זה לא כסף שהיינו אמורים לקבל איכשהו ומתישהו.

מרדכי יעקובזון: כשנכנסים למצבת של המוסד, מופיעות שעות תמרוץ וטיפוח, ולא תוקצבנו עליהן.

מרדכי יעקובזון: אז אי-אפשר לתלות את זה בתקציב קואליציוני, כי אלה שעות שכבר בנינו עליהן והוצאנו את הכסף הזה.

מרדכי יעקובזון: מעבר לזה, יש דברים שהם לא קואליציוניים ועדיין לא קיבלנו עליהם.

מרדכי יעקובזון: ראשית, תגבור לימודי יהדות – זה לא כסף קואליציוני.

מרדכי יעקובזון: חתמנו כולנו על כתב התחייבות בתחילת השנה, וזה כסף שלא עבר.

מרדכי יעקובזון: גם בגני הילדים יש השלמה לגננות מוותק 12 לוותק 15.

מרדכי יעקובזון: בכל שנה יש השלמה, והשנה לא קיבלנו את זה.

מרדכי יעקובזון: יש פה פער הרבה יותר גדול מאשר רק תמרוץ וטיפוח.

 << דובר_המשך >> משה שגיא: אתה מדבר על הוותק של הגננות.

 << דובר_המשך >> משה שגיא: העלינו את זה ל-15, וזה ירד בחזרה ל-12.

מרדכי יעקובזון: נכון, זה ירד בחזרה ל-12.

מרדכי יעקובזון: ואתה מדבר על תגבור לימודי יהדות ואתה אומר שתמרוץ וטיפוח מופיע במערכת.

מרדכי יעקובזון: בתש"ף זה מופיע; בתשפ"א זה כבר לא מופיע.

קטי קטרין שטרית: אני רוצה לשאול את משה שגיא שאלה.

קטי קטרין שטרית: קודם כל, מה יהיה השינוי למי שלא ייכנס לאופק חדש?

קטי קטרין שטרית: איך אפשר לקבל את הפירוט של המרכיבים הרלוונטיים?

קטי קטרין שטרית: מה יהיה גובה משרת אם?

קטי קטרין שטרית: מה יהיה גמול החינוך המיוחד?

קטי קטרין שטרית: מה יהיה גובה גמולי ההשתלמות?

קטי קטרין שטרית: מה יהיה תקצוב של שעות גיל?

קטי קטרין שטרית: אם אפשר לפרט את הדברים האלה, נשמח מאוד לשמוע.

 << דובר_המשך >> משה שגיא: בסדר, אבל בסוף הדיון.

שלמה קרעי: נאמר פה משהו חמור.

שלמה קרעי: נאמר שמשרד החינוך אמר לכם לתת שעות תמרוץ וטיפוח, אתם שילמתם בכל שנת תש"ף, ולא קיבלתם כלום.

יצחק פינדרוס: מאז אמרו שיש בעיה משפטית, כי זה לא היה בתחילת השנה.

יצחק פינדרוס: זה שהדבר כתוב באתר משרד החינוך, זה לא רלוונטי.

 << דובר_המשך >> משה שגיא: תודה רבה.

 << דובר_המשך >> משה שגיא: משרד האוצר, בבקשה.

מוחמד חלאילה: אני מאגף התקציבים, משרד האוצר.

מוחמד חלאילה: הנושא של שעות תמרוץ וטיפוח, שהיה מתוקצב בשנים האחרונות במוסדות המוכש"ר, היה חלק מהסכמים קואליציוניים.

מוחמד חלאילה: ההסכמים הקואליציוניים התנהלו בחודש ספטמבר, ערב אישור התקציב הממשלתי, שעבר גם פה בוועדה.

מוחמד חלאילה: הם לא כללו דרישה לתקצוב הנושא הזה.

יצחק פינדרוס: הייתה פגישה, ואתם אפילו הסכמתם להכניס - - -

 << דובר_המשך >> משה שגיא: רגע, חבר הכנסת פינדרוס, תן לו לדבר.

 << דובר_המשך >> משה שגיא: אני שותק, אז אתה גם יכול לשתוק.

 << דובר_המשך >> משה שגיא: תכף הוא יגיד מה שהיה.

בצלאל סמוטריץ': הרב גפני, הם יכולים להסביר למה מראש זה תקציב קואליציוני?

בצלאל סמוטריץ': איפה המשפטנים?

 << דובר_המשך >> משה שגיא: בצלאל, אתה רוצה להיכנס ליהדות התורה?

 << דובר_המשך >> משה שגיא: לאיזה חלק אתה נכנס?

בצלאל סמוטריץ': יש לנו ת"תים שלנו יותר מאשר אצלכם.

 << דובר_המשך >> משה שגיא: מוחמד, למה לא הכנסתם את זה?

מוחמד חלאילה: כי התקציב לא נדרש במשא ומתן.

 << דובר_המשך >> משה שגיא: איך הכנסתם את החינוך המיוחד במוכש"ר?

מוחמד חלאילה: החינוך המיוחד הוא לא חלק מההסכם הקואליציוני.

 << דובר_המשך >> משה שגיא: טוב, רבותיי, הבנתי.

 << דובר_המשך >> משה שגיא: הדיון ברור.

קריאה: הרב גפני, זה נכון שלא דרשתם את זה במשא ומתן הקואליציוני?

 << דובר_המשך >> משה שגיא: נכון שלא דרשנו.

 << דובר_המשך >> משה שגיא: אולי תירגע רגע?

קריאה: לא, אני רוצה לדעת.

בצלאל סמוטריץ': בוודאי שזה נכון.

בצלאל סמוטריץ': לא ברור לך שזה נכון?

 << דובר_המשך >> משה שגיא: בפריימריז זה לא ישנה לי.

 << דובר_המשך >> משה שגיא: בצלאל, עם כל הכבוד, מספיק.

בצלאל סמוטריץ': אבל המשא ומתן לא היה פה.

בצלאל סמוטריץ': בסוף זה נוהל בממשלה.

בצלאל סמוטריץ': פה הוועדה הייתה מוסמכת לאשר או לא לאשר את מה שהביאה בפניה הממשלה.

בצלאל סמוטריץ': הוועדה לא עשתה תיקונים, זה לא תקציב.

 << דובר_המשך >> משה שגיא: בצלאל, אתה רוצה להירגע?

 << דובר_המשך >> משה שגיא: אתה יותר גרוע מגפני.

 << דובר_המשך >> משה שגיא: עם כל הכבוד, היה לך שר חינוך והוא לא הכניס את זה, לא בבסיס ולא בכלל.

 << דובר_המשך >> משה שגיא: נעזוב את זה עכשיו.

 << דובר_המשך >> משה שגיא: אמרתי שאני לא עוסק פה היום בפוליטיקה בכלל.

 << דובר_המשך >> משה שגיא: יש לי הרבה מה לומר, בגלל שאני מלווה את זה כבר המון זמן.

 << דובר_המשך >> משה שגיא: בהסכם הקואליציוני, שבו ביקשנו להכניס תמרוץ וטיפוח – זה נושא הדיון – ביקשנו שזה ייכנס בבסיס.

 << דובר_המשך >> משה שגיא: מלחמת עולם הייתה על העניין הזה.

 << דובר_המשך >> משה שגיא: תמרוץ וטיפוח זה חלק מהמערכת, שמוכרחים.

 << דובר_המשך >> משה שגיא: בגלל המורים, בגלל המורות, בגלל התלמידים, בגלל התלמידות.

 << דובר_המשך >> משה שגיא: מוכרחים את הכסף הזה.

 << דובר_המשך >> משה שגיא: וכל הזמן משרד האוצר אמרו לי ולאחרים: מה זה משנה לך, כן בבסיס או לא בבסיס?

 << דובר_המשך >> משה שגיא: זה תמיד יהיה בפנים.

 << דובר_המשך >> משה שגיא: אנחנו לא הסכמנו לזה, אנחנו רצינו שזה יהיה בבסיס.

 << דובר_המשך >> משה שגיא: משום מה, היום משרד האוצר התעקש, ואמר שמשרד החינוך יוציא את זה מתקציבו.

 << דובר_המשך >> משה שגיא: מדובר על 84 מיליון שקל, שהולכים לכל המגזרים בחינוך הישראלי: גם הערבי, גם היהודי, גם ימין, גם שמאל, גם החילונים וגם הדתיים.

 << דובר_המשך >> משה שגיא: אמרו לנו שיכניסו את זה.

 << דובר_המשך >> משה שגיא: אני מודיע לך, לא יעבור כאן תקציב.

 << דובר_המשך >> משה שגיא: הרי ראש הממשלה ושר האוצר יושבים היום על התקציב.

 << דובר_המשך >> משה שגיא: לא יעבור כאן תקציב, אם תמרוץ וטיפוח לא יהיה בפנים.

 << דובר_המשך >> משה שגיא: בפנים.

 << דובר_המשך >> משה שגיא: לא יכול להיות דבר כזה, שילדים יופלו כך לרעה.

 << דובר_המשך >> משה שגיא: מספיק עם הדבר הזה.

קטי קטרין שטרית: אדוני היושב-ראש, אולי אפשר להקריא את המכתב שכתבת ב-2017?

קטי קטרין שטרית: הוא כל כך רלוונטי.

קטי קטרין שטרית: לא קיבלת עליו אף תשובה.

 << דובר_המשך >> משה שגיא: למי הוא מיועד?

קטי קטרין שטרית: הוא מיועד לבנט, שהיה אז שר חינוך.

 << דובר_המשך >> משה שגיא: בצלאל, אולי יש לך תגובה?

בצלאל סמוטריץ': כן, בטח, אני אענה.

בצלאל סמוטריץ': עדכנו אותי עכשיו שעד פירון, עד הממשלה של לפיד, זה היה בבסיס התקציב.

בצלאל סמוטריץ': אני לא הבנתי איך זה בכספים הקואליציוניים ומה ההיגיון בזה.

בצלאל סמוטריץ': יש ילד אחד שמגיע לו וילד אחד שלא מגיע לו?

בצלאל סמוטריץ': ואז בא שי פירון, החליט שהוא חותך את זה, ואחר כך זה לא חזר.

 << דובר_המשך >> משה שגיא: קטי, את יכולה להקריא את זה.

 << דובר_המשך >> משה שגיא: זה אקטואלי.

בצלאל סמוטריץ': אני רוצה להזכיר לך, מי שהיה כאן כשפירון היה שר חינוך וכשיאיר לפיד היה בממשלה, מי שהיה בכנסת זה אתה ולא אני.

בצלאל סמוטריץ': אני לא הייתי אז בכנסת, אני לא הייתי נותן לזה לעבור.

בצלאל סמוטריץ': מי שהיה בכנסת כשפירון היה שר חינוך ונתן לזה לצאת מהתקציב, היה אתה ולא אני.

בצלאל סמוטריץ': אני לא הייתי פה בכנסת.

בצלאל סמוטריץ': אם הייתי, הייתי שוכבת מתחת לגלגלי האוטו שלו, ולא נותן לו להיכנס לכנסת.

 << דובר_המשך >> משה שגיא: אני הייתי בכנסת?

 << דובר_המשך >> משה שגיא: אני עשיתי קריעה כשהייתי פה בכנסת.

בצלאל סמוטריץ': אתה היית בכנסת.

 << דובר_המשך >> משה שגיא: אתה היית בממשלה.

בצלאל סמוטריץ': אני לא הייתי בכנסת אפילו.

בצלאל סמוטריץ': אני הייתי אז ברגבים.

 << דובר_המשך >> משה שגיא: אז מי היה?

 << דובר_המשך >> משה שגיא: בנט היה.

בצלאל סמוטריץ': אני לא יודע מי זה בנט.

 << דובר_המשך >> משה שגיא: אתה לא מכיר אותו.

בצלאל סמוטריץ': אני יודע שאם אני הייתי בכנסת, אני הייתי שוכב מתחת לגלגלים של סגן שר האוצר מיקי לוי, ולא נותן לו להוציא את זה החוצה מבסיס התקציב.

קטי קטרין שטרית: הרב גפני, אתה ביקשת מבנט לתקן את העוול הזה.

קטי קטרין שטרית: כתבת את זה: אני מבקש שתתקן את העוול.

קטי קטרין שטרית: הרי זה מכתב שמדבר בעד עצמו.

קטי קטרין שטרית: מ-2017 אתה מבקש לתקן את העוול הזה.

בצלאל סמוטריץ': אתה מבין?

בצלאל סמוטריץ': ב-2017 כתבת מכתב.

בצלאל סמוטריץ': ביידיש קוראים לזה לשלוח מכתב.

קטי קטרין שטרית: יידעו כל תלמודי התורה של החרד"לניקים, שב-2017 ביקשת לתקן את זה.

קטי קטרין שטרית: שר החינוך היה נפתלי בנט, ולא תוקן.

בצלאל סמוטריץ': הוא צודק, אבל מה?

בצלאל סמוטריץ': הוא ביקש לתקן את זה במכתב.

בצלאל סמוטריץ': אני הייתי פה חבר ועדת הכספים ארבע שנים.

בצלאל סמוטריץ': אני יודע, גפני, כשרצית משהו, לא הסתפקת במכתב.

קטי קטרין שטרית: אתה צירפת למכתב את התקנות, צירפת את מה שצריך לתקן.

קטי קטרין שטרית: לכן, בצלאל, זה לא בנט.

קטי קטרין שטרית: אלה שני אנשים אחרים.

בצלאל סמוטריץ': ועכשיו בנימה רצינית, אין לזה הצדקה.

 << דובר_המשך >> משה שגיא: תמונת המצב היא כזאת.

 << דובר_המשך >> משה שגיא: בוא נעזוב לרגע את הוויכוח הפוליטי; בוויכוח הפוליטי יש לי הרבה מה לומר.

 << דובר_המשך >> משה שגיא: הציבור החרדי, כשהוא ילך להצביע, אני אגיד לו מה שהיה מבחינת העובדות.

 << דובר_המשך >> משה שגיא: המציאות היא שאני לא שאני לא הסתפקתי במכתב.

 << דובר_המשך >> משה שגיא: אתם מכירים אותי.

 << דובר_המשך >> משה שגיא: היו לי שיחות עם בנט, שהיה שר החינוך; היו לי שיחות עם אנשים שהיו במשרד האוצר, כולל השר; היו לי שיחות עם כולם.

 << דובר_המשך >> משה שגיא: אין דבר כזה שלא היה דיון.

 << דובר_המשך >> משה שגיא: עד לפני שנתיים לא היו בעיות, ואני התפתיתי בגלל שהיו לי המון בעיות.

 << דובר_המשך >> משה שגיא: אני הייתי צריך לטפל ב-1,001 תקציבים, שהיו יסוד מוסד בדברים שלנו.

 << דובר_המשך >> משה שגיא: כל מי שנמצא – יודע.

 << דובר_המשך >> משה שגיא: הבעיה נפתרה, וזה היה לא בסדר.

 << דובר_המשך >> משה שגיא: כמו שהיה עם החינוך המיוחד במוכש"ר, שאמרנו: עד כאן ותו לא; נגמר הסיפור הזה.

 << דובר_המשך >> משה שגיא: אנחנו לא נעביר תקציב בלי שמשרד האוצר יודיע כאן, שהוא מוסיף את הכסף הזה.

 << דובר_המשך >> משה שגיא: אז לא יהיה תקציב.

 << דובר_המשך >> משה שגיא: עכשיו אני מודיע, שכל עוד שאני כאן – יכול להיות שיחליפו, הרי כל התפקידים שלנו הם זמניים – לא יהיה תקציב.

 << דובר_המשך >> משה שגיא: אפשר להגיד את זה לשר האוצר ולראש הממשלה היום, לא יהיה תקציב, אם לא יהיה תמרוץ וטיפוח.

 << דובר_המשך >> משה שגיא: אני רוצה שתגיד לממונים עליך, שלא ייתנו לי תירוצים פורמליים.

 << דובר_המשך >> משה שגיא: היינו שם.

 << דובר_המשך >> משה שגיא: אנחנו רוצים את התקציב הזה עכשיו.

 << דובר_המשך >> משה שגיא: התקציב הזה חייב לעבור, הוא חלק מהעניין, הוא היה כל השנים.

 << דובר_המשך >> משה שגיא: לא מפסיקים אותו עכשיו בגלל תירוצים פורמליים.

 << דובר_המשך >> משה שגיא: כמו שלא היו תירוצים פורמליים על החינוך המיוחד.

 << דובר_המשך >> משה שגיא: החינוך המיוחד היה במצב הרבה יותר קשה, מאשר תמרוץ וטיפוח.

 << דובר_המשך >> משה שגיא: החינוך המיוחד לא היה בתוך בסיס התקציב, לא היה בהסכם קואליציוני.

 << דובר_המשך >> משה שגיא: לא היה בכלל.

 << דובר_המשך >> משה שגיא: כהגיע לכאן יוגב והודיע חד-משמעית – הוא אמר לי את זה בחדר, ואחרי זה אני אמרתי שאנחנו נגיד את זה כאן בוועדה.

 << דובר_המשך >> משה שגיא: הוא אמר את זה בוועדה, וכל הכבוד לוועדת הכספים וכל הכבוד לכם.

 << דובר_המשך >> משה שגיא: התירוץ הזה, לגבי התמרוץ והטיפוח, שהוא חלק מתוכנית הלימודים של כל המוכש"ר כולו, ללא יוצא מן הכלל, לא יעבור כאן יותר לסדר היום.

 << דובר_המשך >> משה שגיא: נגמר הסיפור הזה.

 << דובר_המשך >> משה שגיא: נגמר הסיפור הזה.

 << דובר_המשך >> משה שגיא: תעבירו את זה עכשיו, ויפה שעת אחת קודם.

 << דובר_המשך >> משה שגיא: אחרת נדרוש עוד דברים.

 << דובר_המשך >> משה שגיא: אני מבקש לגמור את העניין הזה.

 << דובר_המשך >> משה שגיא: אני לא רוצה שיבוא לי בצלאל של הדור הבא, ויגיד לי: גפני, איפה היית?

 << דובר_המשך >> משה שגיא: זה לא יהיה יותר.

קטי קטרין שטרית: אני מבקשת להוסיף למה שאתה אומר.

קטי קטרין שטרית: זה לא רק עניין של תמרוץ וטיפוח.

קטי קטרין שטרית: אני מבקשת לשנות את התקנות.

קטי קטרין שטרית: פה חייבים אנטיביוטיקה, לא אקמול.

קטי קטרין שטרית: אנחנו בעידן של בריאות – אנטיביוטיקה, לא אקמול.

קטי קטרין שטרית: אדוני היושב-ראש, אני מבקשת, בבקשה, לשנות את התקנות ככתבן וכלשונן.

קטי קטרין שטרית: שהפרשנות תהיה שלמוסד מוכר ואינו רשמי, מגיע 75% ולא 55% או פחות מזה.

 << דובר_המשך >> משה שגיא: את המכתב הזה אני אתקן.

 << דובר_המשך >> משה שגיא: אני אתקן גם את התאריך וגם את שם השר.

קטי קטרין שטרית: ראה הוזהרת, אנחנו עוקבים אחריך.

 << דובר_המשך >> משה שגיא: אני אעביר את התקנות, שבנט חתם עליהן.

 << דובר_המשך >> משה שגיא: אלה לא היו התקנות האלה, שביקשתי ממנו לחתום ולתקן.

 << דובר_המשך >> משה שגיא: הוא חתם על תקנות אחרות – פחות חשובות, יותר חשובות.

 << דובר_המשך >> משה שגיא: לא חשוב.

 << דובר_המשך >> משה שגיא: על תקנות אחרות הוא חתם.

 << דובר_המשך >> משה שגיא: אני אפנה ליואב גלנט, ואבקש ממנו לשנות את התקנות, וקטי צודקת בזה.

קטי קטרין שטרית: אני מעניקה לבצלאל באהבה רבה.

 << דובר_המשך >> משה שגיא: כן, כן.

 << דובר_המשך >> משה שגיא: אחרי זה אני אגיד לך על מה הוא כן חתם ועל מה הוא לא חתם.

בצלאל סמוטריץ': אני רק מזכיר לך, שזה לא היה סביב האירוע של ה-50 מיליון שהעברת אתה בוועדה לכנסייתיים.

בצלאל סמוטריץ': גפני, אל תשחק איתי במשחקים פוליטיים.

בצלאל סמוטריץ': אתה העברת 50 מיליון שקל לכנסייתיים, ובתמורה הסכמת להסתפק ב-40 מיליון שקל לתלמודי התורה שלנו, לא דרך התקנות.

בצלאל סמוטריץ': בוא לא נחזור לשם, אני לא רוצה להביך אותך בפני החברים שלך.

 << דובר_המשך >> משה שגיא: הכול בסדר.

 << דובר_המשך >> משה שגיא: לא יהיה חרדי אחד שיצביע עבורך.

 << דובר_המשך >> משה שגיא: אני אספר להם את כל מה שעשיתם.

בצלאל סמוטריץ': יש לי בקשה אחת, גפני, הצעה.

 << דובר_המשך >> משה שגיא: בצלאל, היום אנחנו יחד.

בצלאל סמוטריץ': את מה שאמרת, נצביע עליו כהחלטת ועדה.

בצלאל סמוטריץ': ואז שר האוצר וראש הממשלה יידעו - - -

 << דובר_המשך >> משה שגיא: תקשיב לי לרגע, אנחנו היום ביחד.

 << דובר_המשך >> משה שגיא: יגיעו הבחירות ונראה איך אתם הולכים – זאת אומרת, הולכים ביחד או לא הולכים ביחד.

 << דובר_המשך >> משה שגיא: נראה.

 << דובר_המשך >> משה שגיא: זה מוקדם מדי.

בצלאל סמוטריץ': הסיבה היחידה שאני לא בטוח שאני יכול להצביע לך, זה כי אתה יושב בממשלה הזאת, שהיא הכי פרו-להט"בית שיש – שינו "אבא ואימא" ל"הורה 1, הורה 2".

בצלאל סמוטריץ': עכשיו גנץ הניח על השולחן על השוויון והאפליה והפונדקאות וכולי.

בצלאל סמוטריץ': איך אני יכול להצביע לך, כשאתה יושב בממשלה?

בצלאל סמוטריץ': היום המדינה צריכה לתת תשובה לבג"ץ על גיור.

בצלאל סמוטריץ': יהיו גיורים רפורמיים - - - אני רציתי להצביע לך, אבל אתה נמצא בממשלה, שפוגעת בקדושי ישראל.

 << דובר_המשך >> משה שגיא: נכון, אתה צודק, ממשלה נוראה.

 << דובר_המשך >> משה שגיא: אני רק אספר לציבור החרדי, שהוא מאוד חריף, ואני אגיד לו שאם הייתם מקבלים את ועדת החוקה, הייתם גם אתם בקואליציה הזאת.

 << דובר_המשך >> משה שגיא: בוא נעזוב את זה.

אנטאנס שחאדה: אדוני היושב-ראש, יש לי שאלה למר משה שגיא.

 << דובר_המשך >> משה שגיא: אני אאפשר לך, אני רק מבקש לחזור לנושא.

 << דובר_המשך >> משה שגיא: אני מבקש שתהיה הסכמה – אני לא מביא את זה להצבעה.

בצלאל סמוטריץ': למה אתה לא מביא להחלטת ועדה?

 << דובר_המשך >> משה שגיא: בסדר.

 << דובר_המשך >> משה שגיא: עם כל הכבוד, אנחנו לא נאשר דבר שיגיע תקציב או לא חשוב מה.

 << דובר_המשך >> משה שגיא: אני מבקש, לא לחכות לתקציב.

 << דובר_המשך >> משה שגיא: מוחמד, אני מבקש להביא את התקציב הזה.

 << דובר_המשך >> משה שגיא: דיברתי קודם גם עם יוגב.

 << דובר_המשך >> משה שגיא: אומנם זה לא סכום קטן, מדובר על 84 מיליון שקל.

 << דובר_המשך >> משה שגיא: זה לא יימשך בצורה הזאת, ואני מבקש תשובה תוך שבוע.

 << דובר_המשך >> משה שגיא: אני מבקש תשובה.

 << דובר_המשך >> משה שגיא: גם תשובה שלילית היא תשובה ונדע את אשר לפנינו.

 << דובר_המשך >> משה שגיא: הוועדה כולה מאוחדת בעניין הזה.

 << דובר_המשך >> משה שגיא: בבקשה, קושניר.

אלכס קושניר: קודם כל, אני חושב שדבריך נחמדים, ואני חושב שהגיע הזמן שיהיה שוויון בין הילדים.

אלכס קושניר: ואם בשוויון עסקינן, חבל שקטי לא נמצאת פה.

אלכס קושניר: היא דיברה על הכתבה מצד כזה או אחר.

אלכס קושניר: אני הייתי ממליץ לה, בואו נעשה ניסיון, בואו נכניס לזרם הממלכתי-דתי ולזרם חרדי כזה או אחר, עמותות שעוסקות בליברליות ובדמוקרטיה.

אלכס קושניר: נראה איך אתם הייתם מקבלים את זה?

אלכס קושניר: אתם הייתם נזעקים.

אלכס קושניר: לכן, אני אומר שאם שוויון, אז שוויון עד הסוף.

אלכס קושניר: אדוני היושב-ראש, עוד דבר אחד.

אלכס קושניר: באותה להיטות הייתי מצפה ממך גם, לומר שהגיע הזמן לפתוח סוף סוף את הזרם הממלכתי-חרדי, שהרבה מאוד אנשים כל כך זקוקים לו, ומשרד החינוך פשוט לא מתקצב אותו.

אלכס קושניר: למה?

אלכס קושניר: מסיבה אחת.

אלכס קושניר: כי יש מישהו שלא רוצה שהילדים האלה ילמדו לימודי ליבה, וייפתחו לעולם הכללי.

 << דובר_המשך >> משה שגיא: תודה.

 << דובר_המשך >> משה שגיא: אני לא הולך לעשות את זה.

 << דובר_המשך >> משה שגיא: חבר הכנסת שחאדה, בבקשה.

אנטאנס שחאדה: יש לי שאלה, אם מר שגיא יכול לענות לי.

אנטאנס שחאדה: קיבלתי פניות מבתי ספר מוכרים לא רשמיים, שמשרד החינוך דורש שואל על איתנות פיננסית, אחרת הוא לא יעביר את התקציבים.

אנטאנס שחאדה: מדובר על תקופת הקורונה, עם כל המצב הכלכלי.

אנטאנס שחאדה: ההורים לא משלמים ורציתי לקבל הבהרה, אם אפשר.

 << דובר_המשך >> משה שגיא: זה חלק מתנאי הרישיון.

 << דובר_המשך >> משה שגיא: אם הגוף לא איתן פיננסית, הוא לא יכול - - -

אנטאנס שחאדה: להתחשב במציאות הכלכלית של הקורונה.

 << דובר_המשך >> משה שגיא: צריך לבדוק את זה.

 << דובר_המשך >> משה שגיא: זה לא תחת האחריות שלי, אבל אני אבדוק את זה.

 << דובר_המשך >> משה שגיא: בצלאל, בבקשה.

בצלאל סמוטריץ': בהרבה מאוד ועדות כאן בכנסת מקובל, שבסוף דיון מהיר יש הצעת החלטה.

בצלאל סמוטריץ': סיכום, הודעת סיכום.

בצלאל סמוטריץ': זה נועד להסביר שזה לא עוד משהו.

בצלאל סמוטריץ': אני רוצה שתצא הודעת סיכום, שנצביע עליה כאן, ואני מסכים מאוד עם מה שאמרה חברת הכנסת קטי שטרית, שלא להסתפק בתמרוץ וטיפוח.

בצלאל סמוטריץ': הרי אם אנחנו מדברים עכשיו על התקציב של השנה הבאה, שלא יאושר כאן בלי שוויון, ושוויון זה לא רק תמרוץ וטיפוח.

בצלאל סמוטריץ': זה התקנות, שיחזרו לפני מה שהיה בתקופת פירון, שיעמידו על 70% אמיתי, ולא 70% שנשחקו.

בצלאל סמוטריץ': אני חושב שאם תצא מכאן הסכמה – אנחנו קואליציה ואופוזיציה, קצה מימין ומשמאל, יהודים ושאינם - - -

 << דובר_המשך >> משה שגיא: כמו תמיד פה.

בצלאל סמוטריץ': אני חושב שהודעת סיכום כזאת תהיה מסר יותר משמעותי לשר האוצר ולראש הממשלה, ולאנשים שיושבים להכין.

בצלאל סמוטריץ': אגב, גם לאנשי משרד החינוך.

בצלאל סמוטריץ': אני אומר לך, משה, בשיח התקציבי שלכם מול אגף התקציבים, זה לא יעבור בלי זה.

בצלאל סמוטריץ': שימו את זה עכשיו כשאתם מנהלים משא ומתן.

בצלאל סמוטריץ': משרד האוצר, אגף התקציבים, שלא יושב פה משום מה, צריך לדעת שזה חלק - - - וזה לא יעבור בלי זה.

 << דובר_המשך >> משה שגיא: תודה רבה.

 << דובר_המשך >> משה שגיא: ינון, בבקשה.

ינון אזולאי: האם יש מישהו בזום מגני המוכש"ר של החינוך המיוחד?

ינון אזולאי: אני רק רוצה לדעת שניגשו, שזה בסדר ואין בעיות עם ה-17.5 מיליון.

ינון אזולאי: אחר כך אנחנו שומעים על בעיות.

ינון אזולאי: אמרנו אז שלא יתנו את זה, ואני מבקש לדעת אם יש מישהו מגני המוכש"ר.

 << דובר_המשך >> משה שגיא: לא נמצא מישהו בזום.

 << דובר_המשך >> משה שגיא: יעקובזון, אמרת שהגנים מקבלים?

ינון אזולאי: הוא לא יודע.

 << דובר_המשך >> משה שגיא: פינצל, אתה יכול לעשות משהו אטרקטיבי?

 << דובר_המשך >> משה שגיא: תברר האם הגנים בחינוך המיוחד קיבלו את הנושא הזה.

 << דובר_המשך >> משה שגיא: יכול להיות שזה עוד לא הגיע.

 << דובר_המשך >> משה שגיא: אני מבקש שתבררו את זה, ותיתנו לנו תשובה.

 << דובר_המשך >> משה שגיא: היות ומדובר על דיון מהיר, והיות ועל פי התקנון צריך להניח סיכום על שולחן הכנסת, אני מציע שנניח סיכום על שולחן הכנסת, החלטה פה אחד בעניין של תמרוץ וטיפוח ושינוי התקנות.

 << דובר_המשך >> משה שגיא: ביקשתי מהעוזר שלי לשנות את שם השר ולשנות את התאריך, ואני רוצה להקריא לכם את המכתב שאני מוציא לו היום: לאחרונה קיימה ועדת הכספים דיון בנושא תקצוב החינוך המוכר שאינו רשמי.

 << דובר_המשך >> משה שגיא: בדיון התברר שלמרות שיש לתקצב את החינוך המוכר שאינו רשמי ב-75% ואת מוסדות הפטור ב-55%, בפועל, המצב הוא שמוסדות אלה מתוקצבים באחוזים נמוכים באופן משמעותי.

 << דובר_המשך >> משה שגיא: התברר כי, במהלך כהונתה של הממשלה הקודמת, תיקן שר החינוך דאז את תקנות החינוך הממלכתי, מוסדות מוכרים, תשי"ד-1953, כך שנקבע בהן שהשתתפות המדינה תהיה יחסית להשתתפותה מתקן הבסיס, במקום משעות הלימוד.

 << דובר_המשך >> משה שגיא: תיקון זה הביא לכך שבפועל, התקציב שמקבלים המוסדות האמורים, נמוך באופן משמעותי, עובדה הגורמת למנהלי המוסדות לקריסה בשל העומס התקציבי הלא מוצדק המוטל עליהם.

 << דובר_המשך >> משה שגיא: מכאן התחילה ההידרדרות גם של תגבור לימודי יהדות, ובעיקר מה שאנחנו מדברים עליו עכשיו, הנושא של תמרוץ וטיפוח.

 << דובר_המשך >> משה שגיא: אנחנו מקבלים החלטה שאנחנו עומדים על כך, שיתקיימו כל הדברים שהיו בתקנות המקוריות, והחינוך המוכר שאינו רשמי יקבל את מלוא התמרוץ והטיפוח, כפי שהוא קיבל בעבר בגלל הסכם קואליציוני.

 << דובר_המשך >> משה שגיא: אנחנו רוצים שזה יהיה בבסיס ואותו דבר גם בנושאים אחרים, שנפגעו כתוצאה מכך.

 << דובר_המשך >> משה שגיא: זאת ההחלטה של הוועדה.

 << דובר_המשך >> משה שגיא: אנחנו אומרים את זה למשרד האוצר, אנחנו אומרים את זה למשרד החינוך.

 << דובר_המשך >> משה שגיא: אנחנו לא נסכים לשום החלטה, שלא תביא בחשבון את הנושאים הללו, שהם ביסוד הפעילות של המוסדות המוכרים שאינם רשמיים.

ינון אזולאי: הרב גפני, אפשר להוסיף במכתב שאתה מבקש מהפקידים במשרד החינוך לחפש את התשובה של בנט.

ינון אזולאי: אולי הוא שלח וזה נתקע בדרך.

 << דובר_המשך >> משה שגיא: תודה רבה רבותי, הישיבה נעולה.